NÁRODNÁ RADA SLOVENSKEJ REPUBLIKY

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1117/2015

**1555a**

### S p o l o č n á s p r á v a

**výborov Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ústavnoprávny výbor Národnej rady Slovenskej republiky ako určený gestorský výbor k správe generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555) podáva Národnej rade Slovenskej republiky spoločnú správu výborov Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike.

Predseda Národnej rady Slovenskej republiky rozhodnutím č. 1574 z 1. júna 2015 pridelil predmetnú správu na prerokovanie týmto výborom Národnej rady:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Zároveň určil Ústavnoprávny výbor Národnej rady Slovenskej republiky za gestorský výbor.

Dva výbory, ktorým bola správa pridelená, správu prerokovali a odporučili ju Národnej rade Slovenskej republiky vziať na vedomie:

Ústavnoprávny výbor Národnej rady Slovenskej republiky uznesením č. 624 z 9. júna 2015 a

Výbor Národnej rady Slovenskej republiky pre ľudské práva a národnostné menšiny uznesením č. 184 z 10. júna 2015.

 Ústavnoprávny výbor Národnej rady Slovenskej republiky ako gestorský výbor na základe stanovísk výborov k správe generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555) odporúča Národnej rade Slovenskej republiky **vziať na vedomie správu** generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike.

 Spoločná správa výborov Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555a) bola schválená uznesením Ústavnoprávneho výboru Národnej rady Slovenskej republiky č. 627 z 15. júna 2015. Týmto uznesením výbor zároveň poveril spoločnú spravodajkyňu, poslankyňu Národnej rady Slovenskej republiky Annu Vittekovú, aby informovala Národnú radu Slovenskej republiky o výsledku rokovania výborov a odôvodnila návrh gestorského výboru.

 Róbert Madej v. r.

predseda Ústavnoprávneho výboru

 Národnej rady Slovenskej republiky

#### Bratislava 15. júna 2015

##### NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1117/2015

Návrh

UZNESENIE

NÁRODNEJ RADY SLOVENSKEJ REPUBLIKY

z ...................... 2015

k správe generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555)

**Národná rada Slovenskej republiky**

po prerokovaní podľa § 2 ods. 2 písm. k) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a § 6a ods. 3, §  11 ods. 1 a §  55c zákona č. 153/2001 Z. z. o prokuratúre v znení neskorších predpisov

**berie na vedomie**

správu generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike.